钦定古今图书集成/明伦汇编/氏族典/第386卷 > 李泰
## 钦定古今图书集成/明伦汇编/氏族典/第386卷 > 李泰

按《唐书濮恭王泰传》：“泰字惠褒，始王宜都，徙封卫，继
怀王。后又徙封越，为扬州大都督，再迁雍州牧左武
候大将军，改王魏。皇太子承乾病，蹇泰以计倾之，承
干惧，阴遣人称泰府典签，诣元武门上封，帝省之书，
言泰罪。帝怒，即遣捕诘，不获。既而太子败，帝阴许立
泰为太子，会召承乾谴勒，承乾曰：‘臣贵为太子，尚何
求？但为泰所图，与朝臣谋自安尔。无状之人，遂教臣为不轨事。若泰为太子，正使其得计耳’。”帝即幽泰将
作监，降王东莱。二十一年，进王濮。高宗即位，诏泰开
府，置僚属，车服羞膳异等。薨郧乡。二子：欣、徽。欣嗣王，
武后时为酷吏所陷，贬昭州别驾，薨。子峤，神龙初得
嗣王，开元中为国子祭酒，以罪贬邓州别驾，薨，徽封
《新安郡王》。